CELEX: 62018TN0013
Language: hu
Date: 2018-01-15 00:00:00
Title: T-13/18. sz. ügy: 2018. január 15-én benyújtott kereset – Crédit mutual Arkéa kontra EUIPO – Confédération nationale du Crédit mutuel (Crédit mutuel)

12.3.2018   
            
            
               HU
            
            
               Az Európai Unió Hivatalos Lapja
            
            
               C 94/30
            
         2018. január 15-én benyújtott kereset – Crédit mutual Arkéa kontra EUIPO – Confédération nationale du Crédit mutuel (Crédit mutuel)
   (T-13/18. sz. ügy)
   (2018/C 094/40)
   A keresetlevél nyelve: francia
   
      Felek
   
   
      Felperes: Crédit mutual Arkéa (Le Relecq Kerhuon, Franciaország) (képviselők: A. Casalonga, F. Codevelle és C. Bercial Arias ügyvédek)
   
      Alperes: az Európai Unió Szellemi Tulajdoni Hivatala (EUIPO)
   
      A másik fél a fellebbezési tanács előtti eljárásban: Confédération nationale du Crédit mutuel (Párizs, Franciaország)
   
      Az EUIPO előtti eljárás adatai
   
   
      A vitatott védjegy jogosultja: a fellebbezési tanács előtti eljárásban részt vevő másik fél
   
      A vitatott védjegy: Crédit mutuel európai uniós szóvédjegy – 9 943 135. sz. európai uniós védjegy
   
      Az EUIPO előtti eljárás: törlési eljárás
   
      A megtámadott határozat: az EUIPO ötödik fellebbezési tanácsának 2017. november 8-án hozott határozata (R 1724/2016-5. sz. ügy)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a megtámadott határozatot, amennyiben az elismerte, hogy a 9 943 135. sz. Crédit Mutuel európai uniós védjegy használat útján szerzett megkülönböztető képességgel rendelkezik a 9., 35. és 36. osztályba tartozó bizonyos áruk és szolgáltatások vonatkozásában;
            
         
               —
            
            
               helyezze hatályon kívül a megtámadott határozatot, amennyiben az elismerte, hogy a 9 943 135. sz. Crédit Mutuel európai uniós védjegy használat útján szerzett megkülönböztető képességgel rendelkezik a 9., 16., 36., 38., 42. és 45. osztályba tartozó bizonyos áruk és szolgáltatások vonatkozásában;
            
         
               —
            
            
               az EUIPO-t kötelezze a költségek viselésére.
            
         
      Jogalap
   
   
               —
            
            
               A 207/2009 rendelet 52. cikke (1) bekezdésének b) pontjával együttesen értelmezett 7. cikke (1) bejezdése b) és c) pontjának, valamint 7. cikke (3) bekezdésének megsértése.